කැකිරාව අධ්‍යාපන කලාපයට අයත් ඩාටුගම ප්‍රදේශයේ රජයේ පාසලක 10 වැනි ශ්‍රේණියේ ඉගෙන ගන්නා සිසුවියකට එහි විනය පාලක කමිටුව සහ විදුහල්පතිවරිය විසින් ලබා දුන් අපූරු දඬුවමක් නිසා ඇය මේ වනවිට දඹුල්ල මූලික රෝහලේ ප්‍රතිකාර ලබමින් සිටිනවා.මඩාටුගම- හැවැන්තැන්නේගම ප්‍රදේශයේ පදිංචි ඉතා දිළිඳු පවුලක ජීවත් වූ මෙම සිසුවිය ආහාර නොමැතිකම නිසා කුසගින්නේ පාසල් යන වාර ගනන අනන්ත බවයි අප වාර්තාකරු පවසන්නේ.මීට දින කිහිපයකට පෙර උදේ ආහාරය නොගෙන මෙම සිසුවිය සිය පාසැලට ගොස් තිබෙනවා.එහි දී ඇය පාසලේ වමනය කර ඇති අතර තවත් සිසුවියන් තිදෙනෙකු විද්‍යාලයේ විදුහල්පතිනිය ද මේ බව දැනුම් දී ඇත්තේ එම සිසුවිය ගැබ් ගෙන ඇති බව පවසමින්.කිසිවක් සොයා නොබැලූ විදුහල්පතිනිය වහාම විනය මණ්ඩලයේ ගුරුවරුන් කිහිප දෙනෙකු ද සමඟ සාකච්ඡා කොට පැය කිහිපයක් ඇතුලත මෙම සිසුවියගේ දෙමව්පියන් පාසලට ගෙන්වා  සිසුවිය ගැබ් ගෙන ඇති බව පවසමින් විදුහලෙන් අස්වීමේ ලිපිය ලබා දී  පාසලෙන් ඉවත් කර යවා තිබෙනවා.නිසි අධ්‍යාපනයක්  සමාජ වටපිටාවක් නොමැති ඉතා අසරණව ජීවත් වන දෙමව්පියන් දෙදෙනා රුපියල් 500ක මුදලක් ණයට ඉල්ලාගෙන තම දැරිය දඹුල්ල මුලික රෝහලට ඇතුළත් කර ඇති බවයි අප වාර්තාකරු පැවසුවේ.විදුහල්පතිනිය කි දේ දඹුල්ල රෝහලේ වෛද්‍යවරුන්ට පවසා තිබෙනවා.දඹුල්ල රෝහලේ වෛද්‍යවරුන් මෙම දැරිය දින කිහිපයක් තබා ගෙන පරික්ෂා කර බලා නිගමනය කළේ මෙම දැරියට කිසිදු අතවරයක් හෝ ගැබ් ගැනීමක් සිදුව නැති බවයි.දඹුල්ල මූලික රෝහලේ වෛද්‍ය අධිකාරි වෛද්‍ය ගාමිණී සේනානායක ගෙන් අප විමසීමේ දී කියා සිටියේ නාරි හා ප්‍රසව වෛද්‍යවරියත් ,  අධිකරණ වෛද්‍ය නිලධාරීවරයා මෙම සිසුවිය දැඩි ලෙස පරීක්ෂා කර බැලූ බවත් එවැනි කිසිදු හානියක් මෙම දැරියට සිදු ව නොමැති නිසා රෝහල මගින් මේ පිළිබඳව ළමා හා කාන්තා කාර්යාංශයට පවා පැමිණිලි කරනු ලැබූ බවයි.